钦定古今图书集成/理学汇编/学行典/第185卷 > 任敬臣
## 钦定古今图书集成/理学汇编/学行典/第185卷 > 任敬臣

按《唐书孝友传》：“任敬臣，字希古，棣州人。五岁丧母，哀
毁天至。七岁问父英曰：‘若何可以报母’？英曰：‘扬名显
亲可也’。乃刻志从学。汝南任处权见其文，惊曰：‘孔子
称颜回之贤，以为弗如也。吾非古人，然见此儿，信不
可及。十六，刺史崔枢欲举秀才，自以学未广，遁去。又
三年卒业，举孝廉，授著作局正字。父亡，数殒绝，继母’”
曰：“而不胜丧，谓孝可乎？”敬臣更进𫗴粥。服除，迁秘书
郎。休沐，阖门诵书。监虞世南器其人，岁终，书上考，固辞。召为弘文馆学士，俄授越王府西阁祭酒，当代，王
再表留。进朝请郎。举制科，擢许王文学，复为弘文馆
学士。终太子舍人。